เรามีเพศสัมพันธ์กับแฟนครั้งล่าสุดเมื่อวันพุธที่ผ่านมา(29มกราคม) ป้องกันโดยการสวมถุงยางและเช็คหลังจากทำภารกิจเสร็จทุกครั้ง ถุงไม่ชำรุด เมื่อคืนวันที่ 31 มดราคมที่ผ่านมาเราเข้าโรงพยาบาล กลางดึกเพราะปวดท้องน้อยหน่วงๆไปจนถึงรูทวารมาก พยาบาล ซักประวัติและให้เราตรวจปัสสาวะและเจาะเลือดไปตรวจแต่ผลออก มาว่าเราไม่ท้อง แบบนี้ผลเชื่อถือได้ไหมคะ
สวัสดีค่ะ หากมีเพศสัมพันธ์ครั้งล่าสุดในวันที่ 29 ม.ค.แล้วได้เข้ารับการรักษาในโรงพยาบาลเนื่องจากมีอาการปวดท้องในวันที่ 31 ม.ค. แล้วได้ตรวจการตั้งครรภ์ แล้วไม่พบ ผลที่ได้ถือว่ายังไม่แน่นอน เนื่องจากเพิ่งผ่านมาเพียง 3 วัน การจะตรวจหาการตั้งครรภ์จากเลือด ควรตรวจหลังจากมีเพศสัมพันธ์ไปแล้วประมาณ 1 สัปดาห์ แต่หากตรวจจากปัสสาวะ ควรตรวจหลังมีเพศสัมพันธ์ไปแล้วประมาณ 2 สัปดาห์ค่ะอย่างไรก็ตาม การที่ตรวจไม่พบการตั้งครรภ์ในวันที่ 31 ม.ค. อาการปวดท้องน้อยหน่วงๆ จึงไม่ใช่อาการของการตั้งครรภ์ แต่อาจเกิดจากสาเหตุ เช่น อาหารเป็นพิษ กระเพาะปัสสาวะอักเสบ มดลูกอักเสบ ไส้ติ่งอักเสบ เป็นต้น ซึ่งหากได้ทำการรักษาจนหายแล้ว ก็ไม่จำเป็นต้องทำอะไรค่ะ หลังจากนี้ เมื่อครบ 2 สัปดาห์นับจากที่ได้มีเพศสัมพันธ์ไป ก็ควรลองตรวจหาการตั้งครรภ์ซ้ำดูค่ะ